Riksdagsvalget i Finland 2023

Riksdagsvalget i Finland 2023 ble avholdt på palmesøndag, den 2. april 2023, i alle deler av landet. Velgerne kunne forhåndsstemme fra 22. til 28. mars. På valg stod alle 200 seter i Finlands riksdag for en fireårsperiode. Riksdagsmedlemmene velges ved forholdstallsvalg i 13 valgkretser. Det er totalt  stemmeberettigede;  kvinner og  menn.

Sosialdemokraten Sanna Marin hadde vært Finlands statsminister siden 2019. Hun ledet en flertallsregjering utgått fra Finlands socialdemokratiska parti, Centern, Gröna förbundet, Vänsterförbundet og Svenska folkpartiet. 

Riksdagsvalget ble avholdt midt i sluttprosessen av Finlands opptagelse som NATO-medlem, hvor medlemskapssøknaden fikk godkjennelse fra alle 30 daværende medlemsland.

Etter valget innledet Petteri Orpo fra Samlingspartiet forhandlinger med Sannfinländerna, Kristdemokraterna og Svenska folkpartiet. Tirsdag 20. juni ble Orpo godkjent som statsminister av Riksdagen med 107 mot 81 stemmer. Petteri Orpos regjering ble så formelt utnevnt av Finlands president, mens Marins regjering fikk avskjed.

Referanser 

Valg i Finland
Valg i 2023